钦定古今图书集成/明伦汇编/闺媛典/第195卷 > 何文渊妾张氏
## 钦定古今图书集成/明伦汇编/闺媛典/第195卷 > 何文渊妾张氏

按《广昌县志》：张氏，冢宰何文渊妾，霸州张文礼女。少
知读书，年二十一，事何。七年渊没，氏号恸欲自尽，夫
人揭氏慰之曰：“汝盛年无子，慎勿自戕其生。有母在，
当遣人送归。”张泣对曰：“生为尚书，妾死愿从葬尚书
之墓，岂忍复归母家。”自是屏膏沐，净扫一室，祀尚书
像，朝夕焚香，尚食如生，守节二十馀年。县令上其事于朝，乞加旌表。